smcproject/ml-wiki-sentences huggingface dataset:
ബി.ജെ.പി.യുടെ നേതാവായ സ്വാമി സച്ചിതാനന്ദ് ഹരി സാക്ഷി മഹാരാജ് ഇന്ത്യൻ പാർലമെന്റിലേക്ക് നിരവധി തവണ തിരഞ്ഞെടുക്കപ്പെട്ടിട്ടുണ്ട്.
സ്വാമി അത്‌മാനന്ദ് ഹരി മഹാരാജ് പ്രേമിയുടെ മകനായി ഉത്തർപ്രദേശ് സംസ്ഥാനത്തെ ഏത്ത ജില്ലയിൽ മഗ്‌താരക്കടുത്ത് ജലിൽപൂർ ഗ്രാമത്തിൽ 1956 ജനുവരി 12 ന് ജനിച്ചു.
വിദ്യഭ്യാസ യോഗ്യത
എം.എ. പി.എച്ച്.ഡി., ശാസ്ത്രി, വേദാന്താചാര്യ, വിദ്യാവരിദ്ധി എന്നി വിദ്യഭ്യാസ യോഗ്യതകളുണ്ട്.
ഹരിയാനയിലെ കുരുക്ഷേത്ര സർവകലാശാല, ഉത്തർപ്രദേശിലെ ആഗ്ര സർവകലാശാല, ന്യൂ ഡൽഹിയിലെ ശ്രീ ലാൽ ബഹാദൂർ സംസ്കൃത് വിദ്യാപീഠം, ന്യൂ ഡൽഹിയിലെ മഹാറിഷി വേദനുസന്ദനം, ന്യൂ ഡൽഹിയിലെ രാഷ്ട്രീയ സംസ്കൃത് സൻസ്തൻ എന്നിവിടങ്ങളിൽ വിദ്യ അഭ്യസിച്ചിട്ടുണ്ട്.
1990 ലാണ് സാക്ഷി മഹാരാജ് രാഷ്ട്രീയ പ്രവർത്തനം തുടങ്ങിയത്.
ആദ്യം ബി.ജെ.പി.യിൽ പ്രവർത്തിച്ചു.
പിന്നിട് സമാജ്‍വാദി പാർട്ടിയിൽ ചേർന്നു.
സമാജ് വാദി പാർട്ടിയിൽ നിന്ന് രാജി വെച്ച് കല്യാൺ സിംഗ് രൂപീകരിച്ച രാഷ്ട്രീയ ക്രാന്തി പാർട്ടിയിൽ ചേർന്നു.
രാഷ്ട്രീയ ക്രാന്തി പാർട്ടി ബി.ജെ.പി.യിൽ ലയിച്ചപ്പോൾ മഹാരാജും ബി.ജെ.പി.യിലെത്തി.
പാർലമെന്റിൽ 2014 - ഉത്തർപ്രദേശിലെ ഉന്നാവോ ലോകസഭാമണ്ഡലത്തിൽ നിന്ന് പതിനാറാം ലോകസഭയിൽ.
2002 - സമാജ്‌വാദി പാർട്ടിയുടെ ഭാഗമായി രാജ്യസഭയിലെത്തി.
എം.പി. ഫണ്ട് തിരിമറിയിൽ രാജ്യസഭയിൽ നിന്ന് 2006-ൽ  പുറത്താക്കപ്പെട്ടു.
1998 - ബി.ജെ.പി. സ്ഥാനാർത്ഥിയായി ഫറൂക്കാബാദ് ലോകസഭാമണ്ഡലത്തിൽ നിന്ന് പന്ത്രണ്ടാം ലോകസഭയിൽ.
1996 - ബി.ജെ.പി. സ്ഥാനാർത്ഥിയായി ഫറൂക്കാബാദ് ലോകസഭാമണ്ഡലത്തിൽ നിന്ന് പതിനൊന്നാം ലോകസഭയിൽ.
1991 - ബി.ജെ.പി. സ്ഥാനാർത്ഥിയായി മധുര ലോകസഭാമണ്ഡലത്തിൽ നിന്ന് പത്താം ലോകസഭയിൽ.
എം.പി. ഫണ്ട് തിരിമറി
എം.പി. മാർക്കുള്ള ലോക്കൽ ഏരിയ വികസന സ്കീമിലെ തിരിമറിയുമായി ബദ്ധപ്പെട്ട് "ഓപ്പറേഷൻ ചക്രായുധ" എന്ന പേരിൽ ഒരു സ്റ്റിംഗ് ഓപ്പറേഷൻ ഗോവ ആസ്ഥാനമായ ഡെഡിക്കേറ്റഡ് ഇൻ‌വെസ്റ്റിഗേറ്റീവ് ഗിൽഡ് (ഡി.ഐ.ജി.) എന്ന എൻ.ജി.ഒ നടത്തിയത്  സ്റ്റാർ ന്യൂസ് ടെലിവിഷൻ ചാനൽ പ്രക്ഷേപണം ചെയ്തിരുന്നു.
ഫണ്ട് തിരിമറിയെ കുറിച്ച് അന്വേഷിച്ച ഹൗസ് ഓഫ് എത്തിക്സ് കമ്മിറ്റി നടത്തിയ നിർദ്ദേശങ്ങൾ രാജ്യസഭ ഏകകണ്ഠമായി അംഗീകരിച്ച് സാക്ഷി മഹാരാജിനെ 2006 മാർച്ച് 22-ന് രാജ്യസഭയിൽ നിന്ന് പുറത്താക്കി ക്രിമിനൽ കേസുകൾ
2013 ഏപ്രിൽ 16-ന് ഉത്തർ പ്രദേശ് പോലിസ് സാക്ഷി മഹാരാജിനേയും അദ്ദേഹത്തിന്റെ സഹോദരനേയും മറ്റ് രണ്ട് പേരേയും മുൻ കോളേജ് പ്രിൻസിപ്പലും ജില്ലാ പഞ്ചായത്ത് മുൻ അംഗവും, ഒരു കാലത്ത് സാക്ഷിയുടെ തന്നെ ഉറ്റ അനുയായിയും സാക്ഷി നിയമപരമായി ദത്തെടുത്തതുമായിരുന്ന സുജാത വർമ്മ (47) കൊല്ലപ്പെട്ട കേസിൽ അറസ്റ്റ് ചെയ്തു.
ഏത്തയിലുള്ള ഉദിത്‌പൂർ സാക്ഷി ആശ്രമത്തിന്റെ ഗേറ്റിൽ വെച്ചാണ് ഏപ്രിൽ 15 2013-ന് വെടി കൊണ്ട് കൊല്ലപ്പെട്ടത്.
1992 ബാബ്‌റി മസ്ജിദ് തകർക്കലിൽ കുറ്റാരോപിതനാണ്.
സാക്ഷി മഹാരാജിനും അദ്ദേഹത്തിന്റെ രണ്ട് ബന്ധുക്കൾക്കുമെതിരെ, 2000 ത്തിൽ ഉത്തർപ്രദേശിലെ എത്തെയിലെ ഒരു കോളെജ് പ്രിൻസിപ്പലിനെ കൂട്ടബലാൽസംഗം ചെയ്തുവെന്ന പരാതിയിൽ ഒരു മാസത്തോളം ഇയാൾക്ക് തിഹാർ ജയിലിൽ കഴിയേണ്ടി വന്നു.
മതിയായ തെളിവില്ലാത്തതിനാൽ കോടതി വെറുതെ വിട്ടു.
ഫറൂക്കാബാദിലെ ആശ്രമത്തിലെ അന്തേവാസിയായ ഒരു മണിപ്പൂരി യുവതിയെ ബലാൽസംഗം ചെയ്തുവെന്ന പരാതിയും ഇയാൾക്കെതിരെ ഉണ്ടായി.
1997 ൽ ബ്രംദത്ത് ദ്വിവേദിയെന്ന ബി.ജെ.പി. നേതാവിന്റെ കൊലയുമായി ബന്ധപ്പെട്ടും സാക്ഷി മഹാരാജിനെതിരെ ആരോപണമുണ്ടായിട്ടുണ്ട്.
2012-ൽ യു.പി. വനിത കമ്മീഷൻ അംഗം സുജാത വർമ സാക്ഷി മഹാരാജി്‌ന്റെ ആശ്രമം സന്ദർശിച്ചപ്പോൾ വെടിയേറ്റു മരിച്ചു.
സാക്ഷി മഹാരാജും സഹോദരും സംഭവത്തിൽ കുറ്റാരോപിതനായി.
ആശ്രമത്തിനെതിരെ എടുത്ത നടപടികളാണ് കൊലപാതകത്തിന് കാരണമായതെന്നായിരുന്നു ആരോപണം.
ഇതേതുടർന്ന് ഇയാൾ കുറച്ചുനാൾ ഒളിവിൽ പോയി.
കേസിൽ ഇയാൾ ശിക്ഷിക്കപ്പെട്ടില്ല.
വിവാദങ്ങളും നിലപാടുകളും
"രാജ്യത്തെ ജനസംഖ്യാ വർധനവിന് കാരണം ഹിന്ദുക്കളല്ല.
ഇന്ത്യയിൽ ജനസംഖ്യ വർധിച്ചുകൊണ്ടിരിക്കുന്നത് നാലു ഭാര്യമാരും നാൽപതു കുട്ടികളും വേണമെന്ന ആശയത്തെ പിന്തുണക്കുന്നവർ ഉള്ളതുകൊണ്ടാണ്.
’ മാതാവ് എന്നത് കുട്ടികളെ ജനിപ്പിക്കുന്ന യന്ത്രങ്ങളല്ലെന്നും പറഞ്ഞ സാക്ഷി മഹാരാജായ്ക്ക് തിരഞ്ഞെടുപ്പ് കമ്മീഷന്റെ ശാസന
ഹിന്ദുമതം നിലനിൽക്കണമെങ്കിൽ എല്ലാ ഹിന്ദു സ്ത്രീകൾക്കും കുറഞ്ഞത് നാലു കുട്ടികൾ വേണമെന്ന് മീററ്റിൽ സംഘടിപ്പിച്ച സാന്ത് സംഗമ മഹോത്സവത്തിൽ പ്രസംഗിക്കുമ്പോൾ സാക്ഷി മഹാരാജ് ആവശ്യപ്പെട്ടത് വിവാദമായി.
ഗോഡ്സെ ദേശീയവാദിയാണെന്നും ഗാന്ധിജിയോടൊപ്പം ആദരിക്കേണ്ട വ്യക്തിയാണെന്നും പറഞ്ഞത് വിവാദമായപ്പോൾ പിൻവലിച്ച് പാർലമെന്റിൽ ഖേദ പ്രകടനം നടത്തി.
മതപരിവർത്തനത്തോടും ഗോവധത്തിലും ശക്തമായ എതിർപ്പുള്ള വ്യക്തിയാണ് സാക്ഷി മഹാരാജ്.
അവർക്ക് വധശിക്ഷ നൽകണമെന്നാണ് സാക്ഷിയുടെ അഭിപ്രായം.
പുസ്തകങ്ങൾ പഞ്ചദർശി അഷ്ടവക്ര ഗീത ശിവ് മഹിമാൻ സ്തോസ്ത്ര വിചാർ മാല വൈരാഗ്യ ഷട്ടക്ക് സരൽ വിവേക് സിദ്ധാന്ത് ഉപദേശ്, മുഖ്യോപനിഷത് വിചാർ ചന്ദ്രോദയ ഗീത സാർ ഗീത ദർശൻ നീത് ഷട്ടക്ക് പരമാർത്ഥ് ഭജൻവാലി സിദ്ധ പ്രാർത്ഥന സ്തോസ്ത്ര ദൃഷ്ടാന്ത സാഗർ എത്തീസ് ഉപനിഷത് (ഹിന്ദിയിലും സംസ്കൃതത്തിലും) ഭഗവാൻ സന്ദേശ് - ഒരു ഹിന്ദി മാസിക താല്പര്യങ്ങൾ
യോഗ, ആത്മീയത, വിദ്യഭ്യാസം, എഴുത്ത്, പ്രഭാഷണങ്ങൾ, ആത്മീയതയുടെ പ്രചരണങ്ങൾ, കായിക വിനോദം, നീന്തൽ, ഹിന്ദുയിസം.
സാക്ഷി മാലിക് ഇംഗ്ലീഷ് വിലാസം https://ml.wikipedia.org/wiki/Sakshi_Malik
ഒരു ഇന്ത്യൻ ഗുസ്തി താരമാണ് സാക്ഷി മാലിക് (ജനനം 3 സെപ്റ്റബർ 1992).
58 കിലോ ഫ്രീസ്റ്റൈൽ വിഭാഗത്തിൽ കോമൺവെൽത്ത് ഗെയിംസ് 2014 ഇന്ത്യയെ പ്രതിനിധീകരിച്ചിട്ടുള്ള ഇവർ വെള്ളി മെഡൽ കരസ്ഥമാക്കിയിട്ടുണ്ട്.
2016 റിയോ ഒള്മ്പിക്സിൽ വനിതാ ഗുസ്തി 58 കിലോഗ്രാം ഫ്രീ സ്‌റ്റൈലിൽ വെങ്കലം നേടി.
ഗുസ്തിയിൽ മെഡൽ നേടുന്ന ആദ്യ വനിതാ ഇന്ത്യൻ താരവും ഒളിമ്പിക്‌സിൽ മെഡൽ നേടുന്ന നാലാമത്തെ ഇന്ത്യൻ വനിതയുമാണ്.
വനിതകളുടെ 58 കി.
ഗ്രാം ഗുസ്തി ഫ്രീസ്റ്റൈൽ വിഭാഗത്തിലാണ് സാക്ഷി വെങ്കലം നേടിയത്.
കിർഗിസ്ഥാന്റെ ഐസുലു ടിനിബെക്കോവ ആയിരുന്നു എതിരാളി റിയോ ഒള്മ്പിക്സ് 2016
കിർഗിസസ്ഥാന്റെ ഐസുലു ടിൻബെക്കോവയ്‌ക്കെതിരെ 8-5നായിരുന്നു സാക്ഷിയയുടെ വിജയം.
റഷ്യയുടെ വലേറിയ കോബലോവയോട് ക്വാർട്ടർ ഫൈനലിൽ സാക്ഷി പരാജയപ്പെട്ടിരുന്നു.
പിന്നീട് വലേറിയ ഫൈനലിലേക്ക് മുന്നേറിയപ്പോഴാണ് സാക്ഷിയ്ക്ക് മത്സരിക്കാൻ അവസരം ലഭിച്ചത്.
[വിവാഹം]
സത്യവർത്   കാദിയാൻ  ആണ്   ഭർത്താവ്.
സാക്സണി ഇംഗ്ലീഷ് വിലാസം https://ml.wikipedia.org/wiki/Saxony
ജർമ്മനിയിലെ ഒരു സംസ്ഥാനമാണ് സാക്സണി (ജർമ്മൻ: Sachsen ; ഇംഗ്ലീഷ്: Saxony ).
18,413 ചതുരശ്ര കിലോമീറ്റർ വിസ്തീർണ്ണവുമായി ജർമ്മനിയിലെ പത്താമത്തെ വലിയ സംസ്ഥാനമാണ് സാക്സണി.
4 മില്യണാണ് ജനസംഖ്യ.
ബ്രാൺഡൻബുർഗ് , സാക്സണി-അൻഹാൽട്ട് , തൂറിൻഗിയ , ബവേറിയ എന്നീ ജർമ്മൻ സംസ്ഥാനങ്ങളുമായും പോളണ്ട് , ചെക്ക്‌ റിപ്പബ്ലിക്ക്‌ എന്നീ രാജ്യങ്ങളുമായും സാക്സണി അതിർത്തി പങ്കിടുന്നു.
ഡ്രെസ്ഡെൻ ആണ് സാക്സണിയുടെ തലസ്ഥാനം.
ലൈപ്സിഗ് ആണ് ഏറ്റവും വലിയ നഗരം.
ബെർലിൻ കഴിഞ്ഞാൽ പഴയ കിഴക്കൻ ജർമ്മനിയിലെ പ്രധാന നഗരങ്ങളായിരുന്നു ലൈപ്സിഗും ഡ്രെസ്ഡെനും.
ജർമ്മൻ ഭാഷയുടെ തൂറിൻഗിയൻ, അപ്പർ സാക്സൺ ഡയലക്ടുകൾ, സ്ലാവിക് ഭാഷയായ അപ്പർ സോർബിയൻ എന്നീ ഭാഷകളാണ് സാക്സണിയിൽ ഉപയോഗിക്കുന്നത്.
സാക്സണി-അൻഹാൾട്ട് ഇംഗ്ലീഷ് വിലാസം https://ml.wikipedia.org/wiki/Saxony-Anhalt
ഒരു ജർമ്മൻ സംസ്ഥാനമാണ് സാക്സണി-അൻഹാൾട്ട് .
20,447 ചതുരശ്ര കിലോമീറ്ററാണ് വിസ്തൃതിയും 2.23 മില്ല്യൺ ജനസംഖ്യയുമുള്ള സാക്സണി-അൻഹാൾട്ട് വലിപ്പത്തിൽ എട്ടാം സ്ഥാനത്തും ജനസംഖ്യയിൽ പത്താം സ്ഥാനത്തുമുള്ള സംസ്ഥാനമാണ്.
ലോവർ സാക്സണി , ബ്രാൻഡൻബർഗ് , സാക്സണി , തുറിഞ്ചിയ എന്നീ സംസ്ഥാനങ്ങളാൽ ചുറ്റപ്പെട്ടിരിക്കുന്നു.
ചരിത്രപ്രാധാന്യമുള്ള മാഗ്‌ഡെബുർഗ് ആണ് സാക്സണി-അൻഹാൾട്ടിന്റെ തലസ്ഥാനം.
സാക്ഷി (ചെറുകഥ)
ടി. പത്മനാഭൻ രചിച്ച ചെറുകഥയാണ് സാക്ഷി .
ഈ കൃതിക്ക് 1974-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
സാക്ഷി (നാടകം)
ടി.എൻ. ഗോപിനാഥൻ നായർ രചിച്ച നാടകമാണ് സാക്ഷി .
1979-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
സാക്ഷി (വിവക്ഷകൾ)
സാക്ഷി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സാക്ഷി - കുറ്റകൃത്യങ്ങൾ കണ്ട ആൾ.
സാക്ഷി - വ്യാകരണത്തിൽ ക്രിയക്ക് സഹായകമായി നിൽക്കുന്ന കാരകം.
സാക്ഷി - കൈരളി ടി.വി.യിലെ ഒരു പരിപാടി സാക്ഷി (ചെറുകഥ) - ടി. പദ്മനാഭൻ എഴുതിയ ചെറുകഥ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സാക്ഷി (വ്യാകരണം)
ക്രിയക്ക് സഹായകമായി നിൽക്കുന്ന കാരകം ആണ് സാക്ഷി.
രാമൻ കൃഷ്ണനോട് പറഞ്ഞു.
ഇതിൽ കൃഷ്ണനോട് എന്നത് സാക്ഷി .
സാക്ഷ്യപേടകം ഇംഗ്ലീഷ് വിലാസം https://ml.wikipedia.org/wiki/Ark_of_the_Covenant സാക്ഷ്യപേടകത്തിന്റെ അനുകരണം - വാഷിംഗ്ടൺ ഡി.സി.യിലെ ജോർജ്ജ് വാഷിംഗ്ടൺ ദേശീയ മസോണിക് സ്മാരകത്തിലെ റോയൽ ആർച്ച് മുറിയിൽ
ബൈബിളിലെ വിവരണം അനുസരിച്ച്, സിനായ് മലമുകളിൽ മോശെക്ക് ദൈവം എഴുതിക്കൊടുത്ത പത്തുകല്പനകളുടെ കല്പ്പലകകളും, മോശെയുടെ സഹോദരനും സഹചാരിയുമായിരുന്ന അഹറോന്റെ വടിയും, മരുഭൂമിയിലൂടെ വാഗ്ദത്തഭൂമിയിലേക്കുള്ള യാത്രയിൽ ഇസ്രായേൽ ജനങ്ങൾക്ക് ദൈവം നൽകിയ മന്നാ എന്ന ഭക്ഷണത്തിന്റെ മാതൃകകളും സൂക്ഷിച്ചിരുന്ന വിശുദ്ധപേടകമായിരുന്നു സാക്ഷ്യപേടകം അല്ലെങ്കിൽ സാക്ഷ്യപെട്ടകം (ഇംഗ്ലീഷ്: Ark of the Covenant).
മലമുകളിലെ ദർശനത്തിൽ മോശെക്ക് ദൈവം നൽകിയ നിർദ്ദേശം പിന്തുടർന്നാണ് ഈ പേടകം നിർമ്മിച്ചത്.
പേടകത്തിന്റെ അടപ്പിനുമുകളിലുണ്ടായിരുന്ന രണ്ട് ക്രോവേൻ മാലാഖമാരുടെ ( കെരൂബ് ) വിരിച്ച ചിറകുകൾ ചേർന്ന കൃപാസനത്തിലിരുന്നാണ് ദൈവം മോശെക്ക് ദർശനം ൽകിയിരുന്നത്.
പേടകവും അത് സൂക്ഷിക്കപ്പെട്ടിരുന്ന സ്ഥലവും "ഇസ്രായേലിന്റെ സൗന്ദര്യം" എന്നു വിശേഷിക്കപ്പെട്ടിരുന്നു.
സാക്‌ഷ്യപേടകത്തെ പരാമർശിക്കുന്ന 'അറോൻ' എന്ന എബ്രായ വാക്ക് മറ്റു പേടകങ്ങളുടേയും പെട്ടികളുടേയും സന്ദർഭത്തിലും ബൈബിൾ ഉപയോഗിക്കുന്നുണ്ട്.
അതിനാൽ സാക്‌ഷ്യപേടകം, വിശുദ്ധപേടകം, ദൈവപേടകം, ദൈവശക്തിയുടെ പേടകം, ഉടമ്പടിയുടെ പേടകം എന്നീ പേരുകളിൽ സവിശേഷമായി പരാമർശിക്കപ്പെടുന്നു.
വിവരണം നിർമ്മാണം, സമർപ്പണം സാക്‌ഷ്യപേടകം സം‌വഹിക്കപ്പെടുന്നതിന്റെ ചിത്രീകരണം : ഫ്രാൻസിലെ ഔക്ക് കത്തീദ്രലിൽ നിന്ന്
പേടകത്തിന്റെ നിർമ്മാണച്ചുമതല യൂദായുടെ വംശത്തിൽ പെട്ട ഊറിയുടെ പുത്രൻ ബെസാലേലിനേയും ദാൻ വംശത്തിൽ പെട്ട അഹിസാമാക്കിന്റെ പുത്രൻ അഹോലിയാബിനേയും ഏല്പ്പിക്കാനായിരുന്നു കല്പന.
ഈ നിർദ്ദേശങ്ങൾ നടപ്പാക്കിയ മോശെ , ഇസ്രായേലിലെ സുമനസ്കരായ എല്ലാ മനുഷ്യരോടും ആ സം‌രംഭത്തിൽ സഹകരിക്കാൻ ആവശ്യപ്പെട്ടു.
ബെസാലേൽ നിർമ്മിച്ച പേടകം മോശെ അംഗീകരിച്ചു പ്രതിഷ്ടിച്ചു.
നിർമ്മാണം പൂർത്തിയായിക്കഴിഞ്ഞ് വിശുദ്ധതൈലം കൊണ്ട് പേടകത്തെ അഭിക്ഷേകം ചെയ്യാൻ ദൈവം മോശെയോട് നിർദ്ദേശിച്ചു.
മോശെയുടെ സഹോദരനും മുഖ്യപുരോഹിതനുമായിരുന്ന അഹറോനുപോലും വർഷത്തിൽ ഒരു ദിവസമൊഴിച്ച് സാക്‌ഷ്യപേടകം സൂക്ഷിച്ചിരിക്കുന്ന അതിവിശുദ്ധസ്ഥലത്ത്(Holy of Holies) പ്രവേശനമില്ലായിരുന്നു.
പ്രായശ്ചിത്തദിനമായി മാറ്റിവക്കപ്പെട്ടിരുന്ന ആ ദിവസം അദ്ദേഹം അവിടെ കടന്ന് ചില കർമ്മങ്ങൾ നടത്തിയിരുന്നു.
അനധികൃമായി അതിനെ സ്പർശിക്കുന്നത് മരണത്തിനുകാരണമാകാൻ മാത്രം ഭയാനകമായിരുന്നു അതിന്റെ വിശുദ്ധി.
പതിനൊന്നാം നൂറ്റാണ്ടിലെ പ്രസിദ്ധ ഫ്രഞ്ച് യഹൂദപണ്ഡിതനായ റാശിയുടേയും മറ്റും അഭിപ്രായത്തിൽ രണ്ടു സാക്‌ഷ്യപേടകങ്ങൾ ഉണ്ടായിരുന്നു: താൽക്കാലികമായി മോശെ നിർമ്മിച്ച ആദ്യത്തെ പേടകവും ബെസാലേൽ എന്ന ശില്പി പിന്നീട് നിർമ്മിച്ച പേടകവും.
പൗരാണിക ഈജിപ്തിൽ ഏറെ അറിയപ്പെട്ടിരുന്നതും ഔഷധമൂല്യം ഉള്ളതെന്ന് കരുതപ്പെട്ടിരുന്നതുമായ ഷിറ്റിം (Acacia) മരത്തിന്റെ തടിയിലാണ് പേടകം നിർമ്മിച്ചിരുന്നത്.
ഏതാണ്ട് ഒരു മീറ്റർ നീളവും എഴുപതു സെന്റിമീറ്റർ വീതിയുമുള്ള ദീർഘചതുരത്തിന്മേൽ 70 സെന്റിമീറ്റർ ഉയർന്ന പെട്ടിയായിരുന്നു അത്.
പുറമേ പേടകം തനിത്തങ്കം കൊണ്ട് പൊതിയപ്പെട്ടിരുന്നു.
അതിന്റെ മൂടിയുടെ മുകൾ ഭാഗം കൃപയുടെ ഇരിപ്പിടം(കൃപാസനം)എന്നറിയപ്പെട്ടിരുന്നു.
അതിനെ ചുറ്റി ഒരു സ്വർണ്ണവിളുമ്പ് ഉണ്ടായിരുന്നു.
റോമൻ ഭരണത്തിനെതിരെ ബാർ കോഖബായുടെ നേതൃത്വത്തിൽ യഹൂദർ നടത്തിയ കലാപത്തിന്റെ സമയത്തെ നാലുദ്രാക്മയുടെ വെള്ളിനാണയം(ക്രി.വ.132-135).
ഒരുപുറത്ത് അതിവിശുദ്ധസ്ഥലത്തെ സാക്‌ഷ്യപേടകം ചിത്രീകരിച്ചിരിക്കുന്നു.
പേടകത്തിന്റെ ഇരുവശത്തും ഈരണ്ട് സ്വർണ്ണവളകൾ ഉണ്ടായിരുന്നു.
സ്വർണ്ണം പൊതിഞ്ഞ്, ചിത്രപ്പണികൾ ചെയ്ത രണ്ടു ദണ്ഡുകൾ വളയങ്ങളിലൂടെ കടത്തി അവയിന്മേലാണ് പേടകം സം‌വഹിച്ചിരുന്നത്.
പേടകത്തിനുമുകളിൽ രണ്ടറ്റത്തും രണ്ട് ക്രോവേൻ മാലാഖമാർ മുഖാമുഖം നിന്നിരുന്നു.
പേടകത്തെ മറച്ചുനിന്ന അവയുടെ വിരിച്ച ചിറകുകൾ ദൈവത്തിന്റെ സിംഹാസനവും, പേടകം ദൈവത്തിന്റെ പാദപീഠവും ആയി കണക്കാക്കപ്പെട്ടിരുന്നു.
ദൈവകൂടാരത്തിലെ അതിവിശുദ്ധസ്ഥലത്ത്(Holy of Holies), കൂടാരത്തിന്റെ പകുതികളെ വേർതിരിക്കുന്ന തിരശ്ശീലയിൽ സം‌വഹനദണ്ഡുകളുടെ ഒരഗ്രം സ്പർശിക്കത്തക്കവിധമാണ് പേടകം വച്ചിരുന്നത്.
നിയമാവർത്തനപ്പുസ്തകം പേടകത്തെ ചിത്രീകരിക്കുന്നത് അലങ്കാരങ്ങളോ, സ്വർണ്ണമോടിയോ ഇല്ലാത്തെ വെറും മരപ്പെട്ടിയായാണ്.
ദൈവവുമായുള്ള ഇസ്രായേലിന്റെ ഉടമ്പടിയുടെ രേഖയായി കണക്കാക്കപ്പെട്ടിരുന്ന പത്തുകല്പനകളുടെ രണ്ടുകല്പ്പലകകൾ പേടകത്തിനുള്ളിൽ സൂക്ഷിച്ചിരുന്നു.
മരുഭൂമിയിലെ യാത്രക്കിടെ ദൈവം ഇസ്രായേൽ ജനത്തിന് നലകിയതായി പറയപ്പെടുന്ന അത്ഭുതഭക്ഷണമായ മന്നായിൽ കുറേ അടങ്ങിയ ഒരു സ്വർണ്ണഭരണിയും, ഈജിപ്തിൽ വച്ച് അത്ഭുതകരമായി പുഷ്പിച്ച അഹറോന്റെ വടിയും പേടകത്തിൽ പിന്നീട് സൂക്ഷിക്കപ്പെട്ടുവെങ്കിലും ഒടുവിൽ അവ അതിൽ നിന്ന് മറ്റപ്പെട്ടുവെന്നുകരുതണം.
പേടകത്തിൽ കല്പ്പനകളുടെ കല്പ്പലകകളല്ലാതെ മറ്റൊന്നും ഇല്ലായിരുന്നുവെന്ന് രാജാക്കന്മാരുടെ ഒന്നാം പുസ്തകത്തിൽ പറയുന്നു.
ഈ വസ്തുക്കൾ പേടകത്തിനകത്തു വക്കപ്പെട്ടുവെന്ന് എബ്രായർക്കുള്ള ലേഖനത്തിൽ പറയുന്നുണ്ടെങ്കിലും അവ അതിനു മുൻപിൽ വക്കപ്പെട്ടുവെന്നാണ് മറ്റു ചിലയിടങ്ങളിൽ പറയുന്നത്.
ഒരു റാബൈനിക പാരമ്പര്യമനുസരിച്ചാണെങ്കിൽ, ദൈവത്തിൽ നിന്നു ലഭിച്ച കല്പ്പനകളുടെ ആദ്യത്തെ കല്പ്പലകകളുടെ പൊട്ടിയ കഷണങ്ങളും മോശെ പേടകത്തിൽ സൂക്ഷിച്ചിരുന്നു.
പേടകത്തിന്റെ ചരിത്രം മരുഭൂമി, യോർദ്ദാൻ, യെറീക്കോ സാക്‌ഷ്യപേടകത്തിന്റെ യെരുശലേമിലേക്കുള്ള ആദ്യയാത്ര നയിക്കുന്ന ദാവീദ് രാജാവ് - ദൊമെനിക്കോ ഗാർഗിയൂലോയുടെ രചന - കാലം 1640
പഴയനിയമത്തിൽ സാക്‌ഷ്യപേടകം ഇരുനൂറോളം പ്രാവശ്യം പരാമർശിക്കപ്പെടുന്നുണ്ട്.
ഈജിപ്തിലെ സിനായ് മരുഭൂമിയിൽ മോശെക്ക് കിട്ടിയ ദൈവദർശനം അനുസരിച്ച് നിർമ്മിക്കപ്പെട്ട അത് വാഗ്ദത്ത ഭൂമിയിലേക്കുള്ള ജനത്തിന്റെ യാത്രയുടെ തുടർന്നുള്ള കഥയിൽ വലിയ പ്രാധാന്യത്തോടെ പ്രത്യക്ഷപ്പെടുന്നു.
മരുഭൂമിയിലെ മുന്നേറ്റത്തിൽ ജനത്തിന് രണ്ടായിരം അടി മുന്നിലായി പേടകം സം‌വഹിച്ച പുരോഹിതന്മാർ നീങ്ങിയിരുന്നു.
പേടകവുമായി പുരോഹിതന്മാർ വാഗ്ദത്തെ ഭൂമിയുടെ അതിരിലെ യോർദ്ദാൻ നദിയിൽ ഇറങ്ങിയപ്പോൾ നദി ഒഴുക്കുപിരിഞ്ഞ് ജനങ്ങൾക്ക് കടന്നുപോകാൻ പാകത്തിന് വരണ്ട നിലം രൂപപ്പെട്ടു.
നദിക്ക് മറുകരയിലെ യെറീക്കോ പട്ടണത്തിന്റെ മതിലിനുവെളിയിൽ ഏഴുപുരോഹിതന്മാർ പേടകവും സം‌വഹിച്ച് കാഹളധ്വനിയുടെ അകമ്പടിയോടെ ഏഴു ദിവസം ചുറ്റിക്കറങ്ങിക്കഴിഞ്ഞ് ഏഴാം ദിവസം മതിൽ നിലം‌പതിച്ചുവത്രെ.
പേടകം സം‌വഹിക്കപ്പെട്ടിരുന്നത് തിരശീലയുടെ മറയിൽ സംവാഹകർക്കുപോലും അദൃശ്യമായിരിക്കത്തക്കവണ്ണമാണ്.
ഫിലിസ്ത്യർ, ദാവീദ്, സോളമൻ
പേടകത്തിന്റെ പിൽക്കാലചരിത്രം ഇസ്രായേലിന്റെ ചരിത്രത്തിന് സമാന്തരമായി നീങ്ങുന്നു.
ഇടക്ക് അത് ഫിലിസ്തിയരുടെ പിടിയിൽ പെട്ടെങ്കിലും അതുമുലമുണ്ടായ ദൈവകോപം അവർക്കിടയിൽ വ്യാധികൾക്കു കാരണമായപ്പോൾ അതിനെ തിരികെ അയക്കാൻ അവർ നിർബ്ബന്ധിതരായി.
യെരുശലേം ഇസ്രായേലിന്റെ അധീനത്തിലായപ്പോൾ, ദാവീദ് രാജാവ് അതിനെ അത്യാഘോഷപൂർവം അവിടേക്ക് കൊണ്ടുപോയി വിശുദ്ധകൂടാരത്തിൽ സൂക്ഷിച്ചു.
പേടകം ആനയിക്കപ്പെടുമ്പോൾ അതിന്റെ മുൻപിൽ ഉന്മത്തനായി രാജകീയപ്രൗഢി മറന്ന് നൃത്തം ചെയ്യുന്ന ദാവീദിന്റെ ചിത്രം ബൈബിളിലെ സാമുവേലിന്റെ ഒന്നാം പുസ്തകത്തിൽ കാണാം.
ദാവീദിന്റെ പുത്രൻ സോളമന്റെ കാലത്ത് യെരുശലേം ദേവാലയത്തിന്റെ നിർമ്മാണത്തെ തുടർന്ന്, പേടകം കൂടാരത്തിൽ നിന്ന് ദേവാലയത്തിലെ അതിവിശുദ്ധസ്ഥലത്തേക്ക് മാറ്റപ്പെട്ടു.
പിൽ‍ക്കാലചരിത്രം
പേടകത്തിന്റെ പിൽക്കാലചരിത്രം അവ്യക്തമായിരിക്കുന്നു.
ക്രിസ്തുവർഷാരഭത്തിനു മുൻപ് 587-ൽ യെരുശലേം ബാബിലോണിയരുടെ പിടിയിലായപ്പോൾ പേടകം അവർ കൈവശപ്പെടുത്തി എന്നു കരുതപ്പെടുന്നു.
ജെറമിയ പ്രവാചകൻ പേടകത്തെ ബാബിലോണിയരുടെ പിടിയിൽ പെടാതെ രക്ഷപെടുത്തി, ഇസ്രായേലിന്റെ അതിർത്തിയിലുള്ള നെബോ പർവതത്തിലെ ഒരു ഗുഹയിൽ വിശുദ്ധകൂടാരത്തോടൊപ്പം സൂക്ഷിച്ച് മുദ്രവച്ചന്നുള്ള ഒരു പിൽക്കാല കഥ, അപ്പോക്രിഫൽ രചനയായ മക്കബായരുടെ പുസ്തകത്തിൽ രേഖപ്പെടുത്തിയിട്ടുണ്ട്.
ആധുനികകാലത്തെ അവകാശവാദങ്ങൾ വടക്കൻ എത്യോപ്യയിലെ അക്സൂമിൽ സെഹിയോൻ മാതാവിന്റെ പള്ളിയോടുചേർന്നുള്ള കല്പ്പലകയുടെ കപ്പേളയിൽ, സാക്‌ഷ്യപേടകം ഇപ്പോഴുള്ളതായി അവകാശവാദമുണ്ട്.
സാക്‌ഷ്യപേടകം കൈവശമുള്ളതായി എത്യോപയിലെ ഓർത്തോഡോക്സ് സഭ അവകാശപ്പെടുന്നു.
വടക്കൻ എത്യോപ്യയിലെ അക്സൂമിൽ സെഹിയോൻ മാതാവിന്റെ പള്ളിയോടുചേർന്നുള്ള കല്പ്പലകയുടെ കപ്പേളയാണ് സാക്‌ഷ്യപേടകത്തിന്റെ  ഇപ്പോഴത്തെ ഇരിപ്പിടമായി പറയപ്പെടുന്നത്.
ഒരു ഭണ്ഡാരത്തിൽ കാവലോടുകൂടി അവിടെ വച്ചിരിക്കുന്ന പേടകം ആഘോഷാവസരങ്ങളിൽ എഴുന്നെള്ളിക്കപ്പെടാറുണ്ട്.
അക്സൂമിലെ പേടകത്തിന്റെ ഏതെങ്കിലും വിശുദ്ധന് പ്രതിഷ്ടിക്കപ്പെട്ടിട്ടുള്ള പകർപ്പുകൾ, എത്യോപ്യൻ സഭയുടെ പള്ളികളിലെല്ലാം ഉണ്ട്.
തങ്ങളുടെ പൂർവികർ യഹൂദരായിരുന്നെന്ന് അവകാശപ്പെടുന്ന സിംബാബ്വേയിലെ ലെംബാ ഗോത്രക്കാർ, ഇസ്രായേലിൽ നിന്നുവന്ന അവരുടെ പൂർവികർ പേടകം കൂടെക്കൊണ്ടുവന്ന്  അവരുടെ ആത്മീയഭവനമായ ദുംഗെ പർവതത്തിൽ ഒളിച്ചുവച്ചതായി അവകാശപ്പെടുന്നു.
കപ്പോരെറ്റ് എന്ന എബ്രായ വാക്കിന്റെ അർത്ഥം വിശുദ്ധീകരിക്കുക, പരിഹാരം ചെയ്യുക എന്നൊക്കെയുള്ളതിന്റെ പര്യായമായ കിപ്പർ എന്ന വാക്കുമായി ബന്ധപ്പെട്ടിരിക്കുന്നു.
കപ്പോരെറ്റിനെ കൃപയുടെ ഇരിപ്പിടം എന്ന് ആദ്യമായി വിളിച്ചത് നവീകരണനേതാവായ മാർട്ടിൻ ലൂഥർ , ജർമ്മൻ ഭാഷയിലേക്കുള്ള അദ്ദേഹത്തിന്റെ ബൈബിൾ പരിഭാഷയിലാണ്.
വാഗ്ദത്തഭൂമിയിലേക്കുള്ള യാത്രയിൽ ഇസ്രായേലിന്റെ നേതാവായിരുന്നെങ്കിലും അവിടെ പ്രവേശിക്കാൻ ഭാഗ്യം കിട്ടാതിരുന്ന മോശെക്ക് ദൈവം ആ ദേശം കാട്ടിക്കൊടുത്തത് നെബോ പർവതത്തിലെ പിസ്ഗാ കൊടുമുടിയിൽ നിർത്തിയാണ്.
അവലംബം ↑ പുറപ്പാട് 25:9-10 ↑ പുറപ്പാട് 25:22 ↑ വിലാപങ്ങൾ 2:1 ↑ ഉല്പത്തി 50:26; 2 രാജാക്കന്മാർ 12:9,10 ↑ സാമുവലിന്റെ പുസ്തകം 3:3; ജോഷ്വായുടെ പുസ്തകം 3:6; പുറപ്പാട് 25:22 ↑ പുറപ്പാട് 31:2-7 ↑ പുറപ്പാട് 35:10-12 ↑ പുറപ്പാട് 30:23-26 ↑ ലേവ്യർ 16 ↑ 2 സാമുവേൽ 6:7 1 2 Oxford Companion to the Bible, പുറം 55 ↑ സംഖ്യ 7:9; 10:21; 4:5,19, 20; 1 രാജാക്കന്മാർ 8:3, 6) ↑ ലേവ്യർ 16:2; സംഖ്യ 7:89 ↑ പുറപ്പാട്.
25:10-22; 37:1-9 ↑ 1 Kings 8:8 ↑ 16:32-34; എബ്രായർക്കെഴുതിയ ലേഖനം  9:4 ↑ 1 രാജാക്കന്മാർ 8:9 ↑ പുറപ്പാട് 16:33-34; സംഖ്യ 17:10 ↑ The Ark of the Covenant, Cambridge Companion to the Bible, പുറം 120 ↑ സംഖ്യ - 35:5 ↑ ജോഷ്വായുടെ പുസ്തകം 4:5 ↑ 2 മക്കബായർ 2:4-8 ↑ Smithsonian magazine investigates the Ark Archived 2015-10-10 at the Wayback Machine .
; Smithsonian Magazine | People Places | Keepers of the Lost Ark?
↑ Stuart Munro-Hay, 2005, The Quest for the Ark of the Covenant , Tauris (reviewed in Times Literary Supplement 19 August 2005 p 36) ↑ The real Indiana Jones: Intrepid British don Tudor Parfitt's mission to find the Lord Ark
By ZOE BRENNAN , Daily Mail,  22nd February 2008 ↑ THE LOST ARK OF THE COVENANT by Tudor Parfitt, published by HarperCollins  2008.
↑ A Lead on the Ark of the Covenant Time.com http://www.time.com/time/health/article/0,8599,1715337,00.html Archived 2008-10-12 at the Wayback Machine .
↑ നിയമാവർത്തനം - 34:1
സാക്സഫോൺ ഇംഗ്ലീഷ് വിലാസം https://ml.wikipedia.org/wiki/Saxophone
അകം പൊള്ളയായതും നിശ്ചിത സ്ഥാനങ്ങളിൽ സുഷിരങ്ങളോ വാൽവുകളോ ഉള്ളതുമായ കുഴലുള്ള വളഞ്ഞ ഒരു സുഷിര വാദ്യം ആണ് സാക്സഫോൺ (Saxophone).
ക്ലാർനെറ്റിന്റെ പോലെ ഒരു റീഡ് ഉപയോഗിച്ചാണു ഇത് ഉപയോഗിക്കുന്നത് .
1846ൽ ബെൽജിയം രാജ്യക്കാരനായിരുന്ന Adolphe Sax ആണു ഇതു ആദ്യമായി രൂപപ്പെടുത്തിയത്.
വളരെ ഉയർന്ന ശബ്ദത്തിൽ കേൾക്കുവാൻ രൂപപ്പെടുത്തിയ ഈ ഉപകരണം ആദ്യം മിലിട്ടറിയിൽ ആണു ഉപയോഗിച്ചിരുന്നത്.
ആദ്യം മുതൽ തന്നെ ലോഹ നിർമിതമായ ട്രംപറ്റുകളാണ് ഉണ്ടായിരുന്നത്.
പിൽക്കാലത് ഇത് എല്ലാ രീതിയിലുള്ള സംഗീത പരിപാടികളിലും ഉപയോഗിചു വന്നു.
Gallery From left to right, an E ♭ alto saxophone , a curved B ♭ soprano saxophone , and a B ♭ tenor saxophone A straight-necked Conn C melody saxophone (Conn New Wonder Series 1) with a serial number that dates manufacture to 1922 Vintage silver -plated 'Pennsylvania Special' alto saxophone , manufactured by Kohlert Sons for Selmer Conn 6M "Lady Face"
ശാന്തി സ്വരൂപ് ഭട്നാഗർ പുരസ്കാരം ഇംഗ്ലീഷ് വിലാസം https://ml.wikipedia.org/wiki/Shanti_Swaroop_Bhatnagar_Award ഇംഗ്ലീഷ് വിലാസം https://ml.wikipedia.org/wiki/Shanti_Swarup_Bhatnagar_Prize_for_Science_and_Technology
ജൈവശാസ്ത്രം,  രസതന്ത്രം, പര്യാവരണ ശാസ്ത്രം, ഗണിതം, വൈദ്യശാസ്ത്രം, ഭൌതിക ശാസ്ത്രം,  എഞ്ചിനിയറിംഗ്, എന്നീ വിഭാഗങ്ങളിൽ ശ്രദ്ധാർഹവും അദ്വിതീയവുമായ ഗവേഷണത്തിനായി ഇന്ത്യൻ ശാസ്ത്രജ്ഞർക്ക് ശാസ്ത്ര വ്യാവസായിക ഗവേഷണ സംസ്ഥാപനം ( സി. എസ്. ഐ. ആർ ) നൽകുന്ന വാർഷിക പുരസ്കാരം.
ഇന്ത്യൻ ശാസ്ത്ര സാങ്കേതിക രംഗത്തെ ഏററവും ഉന്നതമായ ബഹുമതിയാണ് ഇത്.
ശാസ്ത്ര വ്യാവസായിക ഗവേഷണ സംസ്ഥാപനത്തിന്റെ പ്രതിഷ്ഠാപകനും പ്രഥമ നിർദ്ദേശകനുമായ ശാന്തി സ്വരൂപ് ഭട്നാഗറിന്റെ പേരിലാണ് ഈ ബഹുമതി അറിയപ്പെടുന്നത്.
ആദ്യമായി ഈ പുരസ്കാരം നൽകപ്പെട്ടത് 1958 ലാണ്.
അർഹത
ഈ പുരസ്കാരം ഇന്ത്യൻ പൌരന്മാർക്കു മാത്രം അവകാശപ്പെട്ടതാണ്.
മറെറാരു നിബന്ധന ഗവേഷണം പൂർണ്ണമായും  ഇന്ത്യയിലെ ഏതെങ്കിലും സ്ഥാപനത്തിൽ നടത്തിയിരിക്കണം എന്നതാണ്.
45 വയസ്സ് കവിയാത്ത ശാസ്ത്രജ്ഞരുടെ, സമ്മാന വർഷത്തിന് തൊട്ടുപിന്നിലെ 5 വർഷത്തെ ഗവേഷണനിപുണതയാണ് ഈ പുരസ്കാരത്തിന്  ഗണിക്കപ്പെടുന്നത്.
ബഹുമതിപത്രം, ഫലകം എന്നിവക്കൊപ്പം 5 ലക്ഷം രൂപയും, 65 വയസ്സു വരെ പ്രതിമാസം 15,000 രൂപ പ്രത്യേക വേതനവും ആജീവനാന്തം വാർഷിക പുസ്തകധനമായി 10,000 രുപയും വിജേതാവിന് ലഭിക്കുന്നു നാമനിർദ്ദേശം
സി. എസ്. ഐ. ആറിന്റെ ഭരണസമിതിയിലെ അംഗങ്ങൾ, ദേശീയപ്രാധാന്യമുളള യൂണിവഴ്സിററികളിലേയോ, വിദ്യാഭ്യാസ ഗവേഷണ സ്ഥാപനങ്ങളിലേയോ നിർദ്ദേശകർ, പ്രധാന ഉപദേശകർ, പൂർവ്വവിജേതാക്കൾ എന്നിവർക്കെല്ലാം നാമനിർദ്ദേശം ചെയ്യാവുന്നതാണ്.
നാമനിർദ്ദേശം മൂന്നു വർഷം വരെ സമ്മാനദാന സമിതിയുടെ പരിഗണനയിലിരിക്കന്നതാണ്.
തിരഞ്ഞെടുത്ത ഏഴുശാസ്‌ത്ര ശാഖകൾക്കാണ്‌ ഈ അവാർഡ്‌ നൽകി വരുന്നത് ജീവശാസ്ത്രം രസതന്ത്ര ശാസ്‌ത്രം ഭുമി, കാലാവസ്ഥ ശാസ്‌ത്രം യന്ത്രശാസ്‌ത്രം ഗണിതശാസ്ത്രം വൈദ്യശാസ്‌ത്രം ഭൌതിക ശാസ്‌ത്രം അവലംബം http://www.csir.res.in/External/Utilities/Frames/career/main_page.asp?a=topframe.htm b=leftcon.htm c=..
/Heads/career/awards.htm Archived 2012-02-10 at the Wayback Machine .
പുറത്തേക്കുള്ള കണ്ണികൾ Shanti Swarup Bhatnagar Award എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Full list of Awardees - Official website Council of Scientific and Industrial Research
ശാന്തി സൗന്തിരരാജൻ
തമിഴ്നാട്ടുകാരിയായ ഓട്ടക്കാരിയാണ് ശാന്തി സൗന്തിരരാജൻ ഇംഗ്ലീഷ്: Santhi Soundarajan (Shanthi Soundararajan,തമിഴ്: சாந்தி சௌந்திரராஜன், ജനനം: ഏപ്രിൽ1981) ഇന്ത്യക്ക് വേണ്ടി12 അന്തർദേശീയ മെഡലുകളും തമിഴ്നാടിനുവേണ്ടി 50 മെഡലുകളും ശാന്തി നേടിയിട്ടുണ്ട്.
ഏഷ്യൻ ഗെയിംസിൽ മെഡൽ നേടിയ ആദ്യത്തെ തമിഴത്തിയും ശാന്തിയാണ്.
മധ്യധൂരഓട്ടത്തിലാണ് ശാന്തി സാധാരണ മത്സരിക്കുന്നത്.
2006 എഷ്യൻ ഗെയിംസിൽ വെള്ളി മെഡൽ നേടിയശേഷം ലിംഗപരിശോധനയിൽ പരാജയപ്പെട്ടു എന്നു പറഞ്ഞ് മെഡൽ തിരിച്ചു വാങ്ങിക്കുകയും മത്സരങ്ങളിൽ നിന്ന് വിലക്കുകയും ചെയ്തു.
തമിഴ് നാട്ടിലെ പുതുക്കോട്ടൈ ജില്ലയിലുള്ള കത്തക്കുറിച്ചി എന്ന ഗ്രാമത്തിൽ 1981 ഏപ്രിൽ 17 നു ജനിച്ചു.
വളരെ ദരിദ്രരായിരുന്നു ശാന്തിയുടെ മാതാപിതാക്കൾ.
ചെറിയ കൂരയിലായിരുന്നു അവരുടെ ജിവിതം.
4 സഹോദരങ്ങൾ ഉൺറ്റാായിരുന്നു.
അച്ഛനും അമ്മയും മറ്റൊരു പട്ടണത്തിൽ ഇഷ്ടികക്കളത്തിലായിരുന്നു പണിയെടുത്തിരുന്നത്.
കടുത്ത ദാരിദ്ര്യത്തിൽ വളരുമ്പോൾ പോഷകാഹാരക്കുറവുമൂലം ഉണ്ടാകാവുന്ന പ്രശ്നങ്ങൾക്കിടയിലും ശാന്തി തമിഴ്നാടിന്റെ അഭിമാനമായ ഓട്ടക്കാരിയായി വളർന്നു.
ശാന്തിയുടെ  മുത്തച്ഛനാണ് ശാന്തിയെ ഓടാനായി ആദ്യം പ്രചോദിപ്പിക്കുന്നതും പരിശീലിപ്പിക്കുന്നതും.
13 വയസ്സുള്ളപ്പോൾ അദ്ദേഹം ശാന്തിക്ക് ഒരു ജോഡി ഷൂകൾ വാങ്ങിക്കൊടുക്കുകയും മണ്ണിൽ ഓടാൻ പഠിപ്പിക്കുകയും ചെയ്തു.
സ്കൂളിൽ എട്ടാം തരത്തിൽ പഠിക്കുന്ന സമയത്ത് ഒരു ചെറിയ മത്സരത്തിൽ കപ്പ് നേടിയതാണ് ആദ്യത്തെ നേട്ടം.
അതിനുശേഷം സ്കൂൾ തലത്തിൽ 13 കപ്പുകൾ കൂടി നേടി സ്കൂളീന്റെ അഭിമാനമായി.
അടുത്തുള്ള സ്കൂളിന്റെ കായിക പരിശീലകൻ ഇത് കണ്ട് അവളെ അദ്ദേഹത്തിന്റെ സ്കൂളിലേക്ക് ചേർത്തു.
അദ്ദേഹം അവൾക്ക് ഫീസും യൂണിഫോമും ഉച്ചഭക്ഷണവും സൗജന്യമായി നൽകി.
ജീവിതത്തിൽ ആദ്യമായി മൂന്നു നേരം ഭക്ഷണം കിട്ടുന്നതപ്പോഴാണ്.
ഹൈസ്കൂളിനു ശേഷം ശാന്തിക്ക് പുതുക്കോട്ടയിലെ ആർട്സ് കോളേജിൽ നിന്ന് പഠന സഹായത്തോടെ പ്രവേശനം ലഭിച്ചു.
എന്നാൽ താമസിയാതെ ശാന്തിക്ക് ചെന്നൈയിലുള്ള മറ്റൊരു കോളേജിലേക്ക് ചേക്കേറേണ്ടി വന്നു.
ഇതിനിടയിൽ ദേശീയ മത്സരങ്ങളിൽ സ്വർണ്ണമെഡലുകൾ ജയിക്കാൻ തുടങ്ങിയിരുന്നു.
പുതുക്കോട്ടയിൽ ഓട്ടം പ്രോത്സാഹിപ്പിക്കുന്നതിനായി സ്വന്തമായി ഒരു പരിശീലകേന്ദ്രം ശാന്തി ആരംഭിച്ചിരുന്നു.
ഇവിടെ പഠിക്കുന്നവരിൽ നിന്ന് ഫീസ് വാങ്ങിയിരുന്നില്ല.
ദൊഹ ഏഷ്യാഡ് വിജയത്തിളക്കത്തിൽ തമിഴ്നാട് സർക്കാരിൽ നിന്ന് പോലീസ് സേനയിലേക്ക് ജോലിക്കുള്ള ക്ഷണവും ലഭിച്ചിരുന്നു.
എന്നാൽ ഇതെല്ലാം തകർന്നടിഞ്ഞിരുന്നു.
2006 ൽ മത്സരങ്ങളിൽ നിന്ന് വിലക്കപ്പെട്ടശേഷം ശാന്തി ആത്മഹത്യക്ക് ശ്രമിച്ചു.
2007ൽ അന്നത്തെ തമിഴ്നാട് മുഖ്യമന്ത്രി ഒരു ടി.വി.യും ഒന്നരലക്ഷം രൂപയും സമ്മാനമായി നൽകി.
എന്നാൽ ശാന്തി ഇത് തന്റെ കീഴിൽ അഭ്യസിച്ചിരുന്ന കുട്ടികളുടെ ക്ഷേമത്തിനായി നൽകി.
2009 ആയപ്പോഴേക്കും ശാന്തി പരിശീലിപ്പിച്ച കുട്ടികൾ മാരത്തണിലും ദീർഘദൂര ഓട്ടമത്സരങ്ങളിലും മത്സരിച്ച് വിജയിച്ചു തുടങ്ങി.
ഏതാണ്ട് ഈ സമയത്ത് സൗത്ത് ആഫ്രിക്കൻ ഓട്ടക്കാരിയാ കാസ്റ്റെർ സെമന്യയുറ്റെ മധ്യസ്ഥശ്രമങ്ങളുറ്റെ ഫലം പ്രഖ്യാപിക്കുവാനിരിക്കുകയായിരുന്നു.
അതിൽ മെഡൽ തിരിച്ച് സെമന്യക്ക് ലഭിക്കുകയാണെങ്കിൽ അതേ നിലപാട് തന്നെ ശാന്തിക്കും ലഭിക്കാൻ ശ്രമിക്കുമെന്നു അത്ലറ്റിക്സ് ഫെഡറേഷൻ ഒഫ് ഇന്റ്യയുടെ ജനറൽ സെക്ക്രട്ടറി ലളിത് ഭാനോട്ട് അറിയിച്ചു.
കാര്യമായ വ്യത്യാസം ഒന്നും ഉണ്ടായില്ല എന്നു മാത്രമല്ല ജോലി ഇല്ലാതിരുന്ന ശാന്തി അച്ഛനമ്മമാർ പോയിരുന്ന ഇഷ്ടികക്കളത്തിൽ പണിയെടുക്കേണ്ടതായും വന്നു.
തമിഴ് മാത്രം അറിയാവുന്ന ശാന്തിക്ക് തന്റെ പ്രശ്നത്തിൽ കൂടുതൽ കാര്യക്ഷമമായി ഇടപെടാൻ കഴിഞ്ഞിരുന്നുമില്ല.
ഇത് ചില പ്രാദേശിക മാധ്യമങ്ങൾ റിപ്പോറ്ട്ട് ചെയ്തു.
ഇഷ്ടികക്കളത്തിൽ പണിയെടുക്കുകയാണെന്നുള്ള മാധ്യമാ വാർത്തകളെത്തുടർന്ന് നാഷണൽ ഇൻസ്റ്റിറ്റ്യൂട്ട് ഓഫ് സ്പോർസ് അധികൃതർ ഇടപെട്ടു.
ഗെയിൽ ഇടക്കാല ആശ്വാസമെന്ന നിലയിൽ ഒരു ലക്ഷം രൂപ അനുവദിച്ചു.
2013 ൽ ശാന്തിയുടെ അപേക്ഷകളിൽ സായി അനുകൂലമായ നിലപാടെടുക്കുകയും ബാംഗളൂരുവിൽ ഡിപ്ലോമ പഠനത്ത്തിനു അവസരമൊരുക്കുകയും ചെയ്തു.
എന്നാൽ പഠനം കഴിഞ്ഞ ശാന്തിക്ക് ജോലി തരാൻ ആരും തയ്യാറായിരുന്നില്ല.
പിന്നീട്,  ഗോപീ സുന്ദർ തുടങ്ങി മറ്റു പലരുടേയും സഹായത്തോടെ 2016 മാർച്ചിൽ ശാന്തി വിവരാവകാശ നിയമപ്രകാരം തന്റെ ലിംഗപരിശോധനാഫലങ്ങൾ വെളിച്ചത്തുകൊണ്ടുവരണമെന്നു അഭ്യർത്ഥിച്ചു അപേക്ഷനൽകി.
എന്നാൽ ഇതിനു വിപരീതമായ മറുപടിയാണ് ലഭിച്ചത്.
ഇതിനെതിരെ മനുഷ്യാവകാശം കമ്മീഷനും പട്ടികജാതി കമ്മീഷനും പരാതി നൽകി.
സെപ്തംബറിൽ പട്ടികജാതിക്കാർക്ക് വേണ്ടിയുള്ള ദേശീയ കമ്മീഷൻ യുവജനക്ഷേമ മന്ത്രാലയത്തിനു നോട്ടീസ് നൽകുകയും തൽഫലമായി ഡിസംബറിൽ ശാന്തിക്ക് സർക്കാർ ഉടമസ്ഥതയിലുള്ള സ്പോർട്സ് ഡെവലപ്മെന്റ് അതോറിറ്റിയിൽ സ്ഥിരം പരിശീലകയായി ജോലി ലഭിച്ചു.
2005 ൽ ദക്ഷിണ കൊറിയയിലെ ഇഞ്ചിയോണിൽ നടന്ന എഷ്യൻ അത്ലറ്റിക്സ് ചാമ്പ്യൻ ഷിപ്പിൽ പങ്കെടുത്തു.
ആ മത്സരത്തിൽ വെള്ളിമെഡൽ നേടാൻ ശാന്തിക്കായി.2005 ൽ ബംഗലൂരിവിൽ വച്ച് നടന്ന ദേശീയ മീറ്റിൽ 800 മീറ്റർ, 1500 മീറ്റർ, 3000 മീറ്റർ എന്നീ ഇനങ്ങളിൽ വിജയിച്ചു.
3000 മീറ്റർ സ്റ്റീപ്പിൾ ചേയ്സിൽ 10:44:65 എന്ന ദേശീയ റെക്കോർഡ് ശാന്തിയുടെ പേരിൽ കുറിക്കപ്പെട്ടു.
2006 ൽ ദോഹയിൽ വച്ച് നടന്ന ഏഷ്യൻ ഗെയിംസിൽ കസാഖിസ്താന്റെ വിക്ടോറിയ യാലോവ്റ്റ്സേവയെ മൂന്നാം സ്ഥാനത്തേക്ക് പിന്തള്ളി 2 മിനിറ്റ് 3.16 സെക്കന്റിൽ വെള്ളി മെഡൽ നേടി .
ഈ മത്സരവിജയത്തിനുശേഷം ശാന്തിയുടെ മത്സരയോഗ്യതയിൽ ചോദ്യചിഹ്നം ഉയർന്നു തുടങ്ങി.
ശാന്തിഗിരി ഇംഗ്ലീഷ് വിലാസം https://ml.wikipedia.org/wiki/Santhigiri ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
പർണശാല
തിരുവനന്തപുരത്തുനിന്നും 22കിലോമീറ്റർ അകലെ പോത്തൻ‌കോടാണ്‌ 1969ൽ നവജ്യോതിശ്രീ കരുണാകര ഗുരു സ്ഥാപിച്ച ശാന്തിഗിരി ആശ്രമം സ്ഥിതി ചെയ്യുന്നത്.
ആശ്രമത്തിനു മുന്നിലെ പർണശാലയുടെ നിർമ്മാണം ആരംഭിച്ചത് 2001 സെപ്റ്റംബറിലാണ്.
ശാന്തിഗിരി ആശ്രമത്തിൽ  വെള്ളത്താമരയുടെ ആകൃതിയിൽ പർണശാല ഉയർന്നു നിൽക്കുന്നു.
91അടി ഉയരവും 84 അടി ചുറ്റളവുമുള്ള ഈ വെണ്ണക്കൽ മന്ദിരം പൂർണമായ വിടർന്ന താമരയുടെ രൂപത്തിലുള്ള ലോകത്തിലെ ഏറ്റവും ഉയരം കൂടിയ സൌധമാണ്.